CELEX: 32019D0469
Language: et
Date: 2019-03-20 00:00:00
Title: Komisjoni rakendusotsus (EL) 2019/469, 20. märts 2019, millega muudetakse rakendusotsust 2014/909/EL seoses väikese tarumardika vastaste kaitsemeetmete kohaldamisperioodiga Itaalias (teatavaks tehtud numbri C(2019) 2044 all) (EMPs kohaldatav tekst)

22.3.2019   
               
               
                  ET
               
               
                  Euroopa Liidu Teataja
               
               
                  L 80/47
               
            
         KOMISJONI RAKENDUSOTSUS (EL) 2019/469,
         20. märts 2019,
         millega muudetakse rakendusotsust 2014/909/EL seoses väikese tarumardika vastaste kaitsemeetmete kohaldamisperioodiga Itaalias
         
            
               (teatavaks tehtud numbri C(2019) 2044 all)
            
         
         (Ainult itaaliakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (2) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Komisjoni rakendusotsusega 2014/909/EL (3) kehtestati teatavad kaitsemeetmed, mida peab Itaalia võtma pärast väikese tarumardika (Aethina tumida) esinemise juhtumeid teatavates piirkondades (algselt Calabria ja Sitsiilia maakonnas). Epidemioloogilise olukorra arengu põhjal piirduvad need meetmed praegu Calabria maakonnaga ja rakendusotsust 2014/909/EL kohaldatakse kuni 31. märtsini 2019.
                  
               
                     (2)
                  
                  
                     Itaalia teavitas komisjoni 2018. aasta teisel poolel mitmest uuest väikese tarumardika esinemise juhtumist Calabrias ja 2019. aasta veebruaris epidemioloogilisest olukorrast, mille kohaselt levib Calabrias ikka veel väikse tarumardika nakkus.
                  
               
                     (3)
                  
                  
                     Seepärast tuleks rakendusotsuses 2014/909/EL sätestatud kaitsemeetmete kohaldamist pikendada kuni 21. aprillini 2021, arvestades, et alates 21. aprillist 2021 kohaldatakse Euroopa Parlamendi ja nõukogu määrust (EL) 2016/429, (4) milles on sätestatud loomataudide korral võetavad kaitsemeetmed.
                  
               
                     (4)
                  
                  
                     Seepärast tuleks rakendusotsust 2014/909/EL vastavalt muuta.
                  
               
                     (5)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2014/909/EL artikkel 4 asendatakse järgmisega:
            
               
                  „Artikkel 4
                  Käesolevat otsust kohaldatakse kuni 21. aprillini 2021.“
               
            
         
         
            Artikkel 2
            Käesolev otsus on adresseeritud Itaalia Vabariigile.
         
         
            Brüssel, 20. märts 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Komisjoni 12. detsembri 2014. aasta rakendusotsus 2014/909/EL, mis käsitleb teatavaid kaitsemeetmeid seoses väikese tarumardika esinemise kinnitatud juhtumitega Itaalias (ELT L 359, 16.12.2014, lk 161).
         
            (4)  Euroopa Parlamendi ja nõukogu 9. märtsi 2016. aasta määrus (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus) (ELT L 84, 31.3.2016, lk 1).